O'zbekistonda huquq faoli ozodlikka chiqdi
Alisher Karomatov 2006-yilda to'qqiz yillik qamoq jazosiga mahkum etilgan edi. Sog'lig'i og'ir ekani sabab qamoqdan chiqarilgan.
Ijtimoiy va iqtisodiy huquqlar, xususan dehqonlar va nogironlar manfaatlari uchun kurashgan Karomatov, safdoshlar va xalqaro tashkilotlar nazarida, hukumatni tanqid qilgani, uni savolga tutgani uchun jazolangan. Inson huquqlari bo’yicha , Karomatov panjara ortida qiynoqqa solingan. Gaz niqobi kiydirilgan, azoblangan, muzlatadigan darajada uzoq saqlangan. Karomatovning oilasi uning ahvoli og’ir ekanini aytib, O’zbekiston hukumatidan mahbusni ozod etishni so’rab kelayotgan edi. U Qarshidagi turmada edi. Huquq himoyachilari fikricha uning chiqarilgani xush xabar, ammo Karomatov chekkan azoblari, aybsiz ravishda olti yil o’tirgani uchun adolat ta’minlanadimi? Karomatovning qamalishi va qiynoqqa solinishi uchun javobgar mansabdorlar jazolansin deya chaqirmoqda. Tashkilot, shuningdek, O’zbekistonda kamida 10 faol, ular orasida jurnalistlar va muxolifatchilar, soxta ayblar bilan qamoqda ekanini eslatmoqda. Yaqinda vakili Stiv Sverdlov “Amerika Ovozi” , “Respublikada huquq va erkinlik bilan bog’liq vaziyat orqaga ketsa ketayaptiki, oldinga siljiyotgani yo’q”,- dedi. Karomatov singari ko’plab faollar qiynoqlar ostida soxta ayblovlarga iqror bo’ladi, deydi Sverdlov, bu O’zbekistonda keng tarqalgan holat. O’tgan yili Oliy Sud qarori bilan tashkilotning Toshkentdagi idorasi yopilgan edi. Sverdlov mamlakatga kiritilmayapti. “Bugun O’zbekistonda vaziyatni yaqindan kuzata oladigan biror xorijiy muassasa yo’q”,- deydi u. Human Rights Watch va boshqa huquq tashkilotlari xalqaro hamjamiyat, xususan AQSh va Yevropa Ittifoqini respublikadagi ahvolga ko’z yummaslikka, prezident Islom Karimov va uning ma’muriyatiga nisbatan bosimni oshirishga chaqirmoqda.